Իսկ ահա Իրանի մեծագույն ախոյան Սաուդյան Արաբիայում այլ առիթով էր իրարանցում, հատկապես արքունիքում: Սաուդյան Արաբվիայում այնպես էլ հուզվել ու շոյվել հանգամանքից, որ ԱՄՆ նախագահը Թրամփը երկրագնդի վրա հենց իրենց երկիրն է ընտրել որպես իր առաջին արտասահմանյան շրջագայության մեկնակետ, որ ոչ միայն տասնյակ արաբական երկրների առաջնորդների ու կրոնականների են հավաքել Էր-Ռիադում՝ Թրամփի հետ հանդիպման համար, ոչ միայն ողջ երեւակայությունն են լարել հնարավորինս ճոխ ընդունելություն կազմակերպելու համար, այլեւ իրոք հավատում են թե “պատմության նոր սկիզբ են բացում”: Սեփական պատմության առումով գուցե ճիշտ են, որովհետեւ Սաուդյան Արաբիան հարյուր տարվա պատմություն էլ չունի, եւ նավթաածխածնային դարաշրջանի ավարտից հետո էլ դժվար թե երկար կյանք ունենա, բայց ներկա պահին, քանի դեռ կան եւ ուժային կենտրոն են արաբական աշխարհում, հույս ունեն երկու խնդիր լուծել՝ տարածաշրջանում մեկուսացնել Իրանին եւ մոտենալ պաղեստինա-իսրայելյան հակամարտության լուծմանը: Երկու նպատակ, որ միանգամայն համահունչ են Թրամփի ցանկությունների հետ, սակայն չկա գրավական, որ կհաջողվի դրանք իրականացնել: